# אלקטרה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בדמות מהמיתולוגיה היוונית, בתו של אגממנון; לערך העוסק בפירושים נוספים ל"אלקטרה", ראו אלקטרה (פירושונים).

"אלקטרה על קבר אגממנון", ציור מאת ויליאם בלייק ריצ'מונד, 1874

במיתולוגיה היוונית אלקטרה (ביוונית: Ηλέκτρα) ממיקנה הייתה בתם של אגממנון וקליטמנסטרה.

אלקטרה נעדרה ממיקנה כשאביה אגממנון חזר ממלחמת טרויה ונרצח על ידי אייגיסתוס, מאהבה של קליטמנסטרה, או על ידי קליטמנסטרה עצמה. אייגיסתוס וקליטמנסטרה רצחו גם את קסנדרה, נביאה מטרויה שהייתה שלל מלחמה של אגממנון.

על פי האודיסאה, לאחר שמונה שנים הובאה אלקטרה מאתונה יחד עם אחיה אורסטס. על פי פינדארוס, אורסטס ניצל מהמרצחים על ידי אומנתו או על ידי אלקטרה ונמסר לחסותו של המלך סטרופיוס. האורקל מדלפי הורתה לאורסטס בהגיעו לגיל 20 לחזור לביתו ולנקום את מות אביו. על פי אייסכילוס, אורסטס פגש את אלקטרה למרגלות קבר אביהם, לשם הגיעו שניהם לשם פולחן למת. הם זיהו זה את זו ותכננו את הנקמה.

אורסטס ופילאדס (בנו של המלך סטרופיוס) הרגו את קליטמנסטרה ואייגיסתוס בעזרת אלקטרה. אורסטס, שהשתגע בעקבות כך, נרדף על ידי האריניות, אלות הזעם והנקמה שתפקידן לרדוף רוצחי קרובי משפחה. אורסטס נמלט למקדש אפולו בדלפי, אך למרות שפעל בהוראת אפולו, לא יכל אפולו להגן עליו מהשלכות מעשיו. לבסוף, אתנה העמידה אותו למשפט באקרופוליס באתונה. האריניות דרשו את קורבנן, אורסטס טען כי פעל בהוראת אפולו, השופטים נחלקו בדעותיהם ואתינה הכריעה כי אורסטס יזוכה.

גירסה שונה של הסיפור מופיעה במחזה "איפיגניה בטאוריס" של אוריפידס, לפיה אורסטס הובל על ידי האריניות לטאוריס שלחופי הים השחור, שם הוחזקה אחותו איפיגניה. אורסטס ופילאדס הובאו לאיפיגניאה כדי להקריבם לארטמיס. שלושתם ברחו מטאוריס, ובזכות האיחוד המשפחתי סופקו האריניות ופסקו מלרדוף את אורסטס.

אלקטרה ופילאדס התאהבו ונישאו. על פי אוריפידס אלקטרה אמנם הושאה בעבר על ידי אייגיסתוס וקליטמנסטרה לאיכר, כדי שילדיה העתידיים לא יהיו בני אצולה ולכן יקטן הסיכוי כי ינקמו את רצח סבם, אך האיכר סרב לממש את הנישואין מתוך כבוד לאלקטרה.

תסביך אלקטרה בפסיכולוגיה קרוי על שמה.

## [עריכה] עיבודים של הסיפור המיתולוגי

- "האורסטיאה" - טרילוגיית מחזות של אייסכילוס.
- "אלקטרה" - מחזה מאת סופוקלס.
- "אלקטרה" - מחזה מאת אוריפידס.
- "אלקטרה" - מחזה מאת המחזאי הסרבי דנילו קיס.
- "הזבובים" - מחזה מאת ז'אן פול סארטר (1943), עיבוד מודרני לסיפור אלקטרה, בגישה אקזיסטנציאליסטית.
- "אלקטרה" - מחזה מאת Hugo von Hofmannsthal, מבוסס על מחזהו של סופוקלס.
- "האבלות יאה לאלקטרה", מחזה מאת יוג'ין או'ניל, מבוסס על מחזהו של אייסכילוס.
- "אלקטרה" - סרטו של הבמאי Michael Cacoyannis, מבוסס על מחזהו של אוריפידס.
- "אלקטרה" - אופרה של ריכארד שטראוס עם ליברית מאת Hugo von Hofmannsthal ומבוססת על מחזהו.
- "אלי" - סרט (1984) בכיכובה של שלי וינטרס המבוסס על עלילת אלקטרה.
- "אלקטרה אהובתי" סרטו של הבמאי Miklós Jancsó.
- "מיתוס" - מחזה של אנסמבל עיתים בבימויה של רנה ירושלמי.

## [עריכה] לקריאה נוספת

- אוריפידס, "אלקטרה", בתרגום אהרון שבתאי, הוצאת שוקן - המפעל לתרגום ספרי מופת, תשס"ב 2001, תל אביב
- סופולקס, "אלקטרה", בתרגום אהרון שבתאי, הוצאת שוקן - המפעל לתרגום ספרי מופת, תשס"ב 2001, תל אביב

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אלקטרה

- "מיתוס" בקאמרי - נקמת דם - מאז ועד היום , באתר "הבמה"
- סרטים שונים בעקבות הסיפור המיתולוגי, באתר IMDb

מקור: http://he.wikipedia.org../../../%D7%90/%D7%9C/%D7%A7/%D7%90%D7%9C%D7%A7%D7%98%D7%A8%D7%94.html

קטגוריה: מיתולוגיה יוונית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Deutsch
- Español
- Français
- Italiano
- Lietuvių
- Magyar
- Nederlands
- Norsk (bokmål)
- Polski
- Português
- Русский
- Suomi
- Svenska
- Українська